text: Nu kommer vinteren
  17 november 2010 kl. 10.40
  Om en uge vil temperaturerne nogle steder ikke nå over frysepunktet - end ikke midt på dagen. Detaljerne er usikre, men det overordnede billede virker nu ganske sikkert: Det bliver betydeligt koldere i den kommende uge, oplyser TV2 Vejrcenter.
  Det er meget kold luft fra Ishavet af ægte arktisk oprindelse, der i løbet af weekenden 'river sig løs' i forbindelse med et lavtryk i Barentshavet.Derved bliver det gradvist koldere, og de nuværende prognoser indikerer, at vi allerede onsdag - om én uge - vil få temperaturer, der flere steder ikke når over frysepunktet midt på dagen og om natten vil vi få udbredt nattefrost.. Oplyser Danny Høgsholt TV2 Vejrcenter
   
  
  Snebyger mod østlige kyster 
  Samtidig kan der i den frysende nordøstenvind dannes snebyger over Kattegat og Østersøen, som især kan ramme de østvendte kyster - men hvorvidt kælken skal frem er endnu alt for tidligt at sige, men i den slags verjsituationer kan der komme pæne mængder sne. Prognosemodellerne har nu i flere dage leget med kuldefrembruddet, og alt tyder nu på, at den 'rigtige' vinterkulde besætter Danmark om blot en uges tid. Det fortæller Danny Høgsholt TV2 Vejrcenter
  